CELEX: 31993D0181
Language: el
Date: 1993-01-29 00:00:00
Title: 93/181/ΕΟΚ: Απόφαση της Επιτροπής της 29ης Ιανουαρίου 1993 περί των όρων υγείας των ζώων και της κτηνιατρικής πιστοποίησης που απαιτούνται κατά την εισαγωγή κατοικιδίων βοοειδών περί των μέτρων υγειονομικής προστασίας όσον αφορά τις εισαγωγές κατοικιδίων χοίρων από τη Λετονία

Avis juridique important

|

31993D0181

93/181/ΕΟΚ: Απόφαση της Επιτροπής της 29ης Ιανουαρίου 1993 περί των όρων υγείας των ζώων και της κτηνιατρικής πιστοποίησης που απαιτούνται κατά την εισαγωγή κατοικιδίων βοοειδών περί των μέτρων υγειονομικής προστασίας όσον αφορά τις εισαγωγές κατοικιδίων χοίρων από τη Λετονία  

Επίσημη Εφημερίδα αριθ. L 078 της 31/03/1993 σ. 0001 - 0010 Φινλανδική ειδική έκδοση: Κεφάλαιο 3 τόμος 49 σ. 0003  Σουηδική ειδική έκδοση: Κεφάλαιο 3 τόμος 49 σ. 0003 

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1993 περί των όρων υγείας των ζώων και της κτηνιατρικής πιστοποίησης που απαιτούνται κατά την εισαγωγή κατοικιδίων βοοειδών περί των μέτρων υγειονομικής προστασίας όσον αφορά τις εισαγωγές κατοικιδίων  χοίρων από τη ΛετονίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων  χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 8 και 11,  Εκτιμώντας:  ότι τα κράτη μέλη επιτρέπουν τις εισαγωγές κατοικιδίων βοοειδών και χοίρων σύμφωνα με τις διατάξεις της οδηγίας 91/496/ΕΟΚ του Συμβουλίου (3), όπως τροποποιήθηκε τελευταία από την απόφαση 92/438/ΕΟΚ (4)- ότι, μετά από τις κτηνιατρικές επιθεωρήσεις που έχει διεξάγει η Κοινότητα, έχει διαπιστωθεί ότι η υγειονομική κατάσταση των ζώων στη Λετονία ελέγχεται από κτηνιατρικές υπηρεσίες, οι οποίες, μολονότι που βρίσκονται στο στάδιο της αναδιοργάνωσης μπορούν  να προσφέρουν ικανοποιητικές εγγυήσεις όσον αφορά τις ασθένειες που είναι δυνατόν να μεταδοθούν μέσω της εισαγωγής κατοικιδίων ζώων βοείου είδους- ότι οι αρμόδιες κτηνιατρικές αρχές της Λετονίας βεβαίωσαν ότι η Λετονία είναι, κατά τους τελευταίους 24 μήνες απαλλαγμένη από τον αφθώδη πυρετό και, κατά τους τελευταίους δώδεκα μήνες απαλλαγμένη από πανώλη, μεταδοτική πλευροπνευμονία των βοοειδών,  σπογγώδη εγκεφαλοπάθεια των βοοειδών, φυσαλιδώδη στοματίτιδα, κυανή γλώσσα, κλασική πανώλη των χοίρων, αφρικανική πανώλη, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων, φυσαλιδώδες εξάνθημα και "αναπαραγωγικό και  αναπνευστικό σύνδρομο των χοίρων", ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός της κλασικής πανώλης των χοίρων κατά τους τελευταίους δώδεκα μήνες- ότι, δεδομένου ότι η Λετονία πραγματοποιεί τη στιγμή αυτή εμβολιασμό κατά της κλασικής πανώλης των χοίρων, αποκλείεται, προσωρινώς, η εισαγωγή ζώντων χοίρων στην Κοινότητα- ότι οι αρμόδιες κτηνιατρικές αρχές της Λετονίας έχουν αναλάβει να κοινοποιήσουν στην Επιτροπή και στα κράτη μέλη, με τηλετυπικό σήμα ή τηλεφωτοαντίγραφο, εντός 24 ωρών, τη διαπίστωση κρούσματος οιασδήποτε από τις προαναφερόμενες ασθένειες ή την απόφαση  για προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους κανόνες της Λετονίας σχετικά με την εισαγωγή βοοειδών και χοίρων- ότι η φυματίωση και βρουκέλλωση των βοοειδών έχει ουσιαστικώς εξαλειφθεί στη Λετονία- ότι δεν επιτρέπεται εμβολιασμός κατά της βρουκέλλωσης βοοειδών και ότι τα μέτρα που έχουν λάβει οι αρμόδιες αρχές της Λετονίας για την πρόληψη της επανεμφάνισης των  ασθενειών αυτών επαρκούν για να εξισωθούν οι αγέλες της Λετονίας, εκτός εκείνων που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλωση- ότι οι αρμόδιες κτηνιατρικές αρχές της Λετονίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση και να εξασφαλίζουν ότι όλα τα σχετικά δικαιολογητικά και οι δηλώσεις επί των  οποίων ενδεχομένως έχει βασισθεί η πιστοποίηση εξαγωγής, παραμένουν στον επίσημο φάκελο τουλάχιστον επί δώδεκα μήνες μετά την αποστολή των ζώων τα οποία αφορούν- ότι οι αρμόδιες κτηνιατρικές αρχές της Λετονίας έχουν αναλάβει τη δέσμευση να μην επιτρέπουν την έκδοση των πιστοποιητικών που περιγράφονται στα παραρτήματα της παρούσας απόφασης για ζώα που έχουν εισαχθεί στη Λετονία, εκτός αν πρόκειται για ζώα που  έχουν εισαχθεί σύμφωνα με κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων των οποιωνδήποτε σχετικών αποφάσεων της Επιτροπής- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Με την επιφύλαξη των παραγράφων 2, 3 και 4, τα κράτη μέλη επιτρέπουν την εισαγωγή από τη Λετονία των ακόλουθων ζώων:  α) κατοικίδια βοοειδή αναπαραγωγής ή απόδοσης τα οποία ανταποκρίνονται στις απαιτήσεις που ορίζονται στο υγειονομικό πιστοποιητικό του παραρτήματος Α και συνοδεύονται από το εν λόγω πιστοποιητικό- β) κατοικίδια βοοειδή προς σφαγή τα οποία ανταποκρίνονται στις απαιτήσεις που ορίζονται στο υγειονομικό πιστοποιητικό, του παραρτήματος Β και συνοδεύονται από το εν λόγω πιστοποιητικό- 2. Τα κράτη μέλη επιτρέπουν την εισαγωγή από τη Λετονία των κατοικιδίων ζώων του βοείου είδους που αναφέρονται στην παράγραφο 1 και που έχουν εισαχθεί από τη Λετονία, μόνο εάν τα ζώα αυτά εισάγονται από χώρες της Κοινότητας ή από τρίτη χώρα, που  περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου (5), στο βαθμό που αφορά κατοικίδια ζώα αυτού του είδους, και μόνον εφόσον η εισαγωγή πραγματοποιείται σύμφωνα με κτηνιατρικούς όρους εξίσου αυστηρούς με τις  απαιτήσεις του κεφαλαίου ΙΙ της οδηγίας 72/462/ΕΟΚ, καθώς και κάθε σχετική απόφαση.  3. Τα κράτη μέλη απαιτούν τα ζώα που έχουν υποβληθεί σε δοκιμασίες κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνει επίσημος κτηνίατρος της Λετονίας, από όλα τα δίχηλα ζώα που δεν προορίζονται για εξαγωγή προς  την Κοινότητα ή που δεν έχουν ισότιμο υγειονομικό καθεστώς με τέτοια ζώα, από τη στιγμή της πρώτης δοκιμασίας του είδους αυτού μέχρι τη στιγμή της φόρτωσης.  4. Τα κράτη μέλη επιτρέπουν την εισαγωγή στο έδαφός τους από τη Λετονία βοοειδών μόνον εφόσον τα ζώα αυτά:  α) προέρχονται από αγέλες, για τις οποίες οι κτηνιατρικές αρχές της Λετονίας έχουν δηλώσει ότι είναι απαλλαγμένες από την ενζωοτική λεύκωση των βοοειδών όπως ορίζεται στο παράρτημα Γ της παρούσας απόφασης και έχουν υποβληθεί, εντός 30 ημερών πριν από  την εξαγωγή και με αρνητικό αποτέλεσμα, σε ατομική δοκιμασία για ενζωοτική λεύκωση των βοοειδών η οποία πραγματοποιείται σύμφωνα με το πρωτόκολλο του παραρτήματος Ι της απόφασης 91/189/ΕΟΚ της Επιτροπής (6) ή β) προορίζονται για παραγωγή κρέατος, δεν είναι ηλικίας μεγαλύτερης των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και στις οποίες δεν έχει παρουσιασθεί κανένα στοιχείο  για την παρουσία της ασθένειας αυτής επί τουλάχιστον δύο χρόνια και φέρουν μόνιμη σήμανση όπως περιγράφεται στο παράρτημα Δ της παρούσας απόφασης ή γ) προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών, αποστέλλονται αμέσως σε σφαγεία και σφάζονται εντός πέντε εργάσιμων ημερών από την άφιξή τους.  Στην περίπτωση των ζώων που αναφέρονται στα στοιχεία β) και γ), τα κράτη μέλη εξασφαλίζουν με έλεγχο ότι τα ζώα αναγνωρίζονται ευκρινώς, θέτουν αυτά υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών.  Άρθρο 2  Τα κράτη μέλη μπορούν να εφαρμόζουν, ως προς τα ζώα που εισάγονται από τη Λετονία, πρόσθετα υγειονομικά μέτρα που εφαρμόζονται για άλλα ζώα στα πλαίσια εθνικού προγράμματος, που υποβάλλεται στην Επιτροπή και εγκρίνεται από αυτήν, για την εξάλειψη, την  πρόληψη ή τον έλεγχο τέτοιας ασθένειας.  Ως προσωρινό μέτρο μέχρι τις 31 Δεκεμβρίου 1993, τα κράτη μέλη μπορούν να εφαρμόζουν το παρόν άρθρο όσον αφορά τα εθνικά προγράμματα που έχουν υποβληθεί αλλά δεν έχουν ακόμη εγκριθεί από την Επιτροπή, στην περίπτωση αυτή όμως, πρέπει να παράσχουν αμέσως  στην Επιτροπή και στα άλλα κράτη μέλη λεπτομερείς πληροφορίες για τις σχετικές υγειονομικές συνθήκες.  Άρθρο 3  Τα κράτη μέλη εισάγουν στο έδαφός τους, βοοειδή από τη Λετονία εφόσον παρέχεται εγγύηση ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού.  Άρθρο 4  Τα κράτη μέλη δεν επιτρέπουν την εισαγωγή κατοικιδίων ζώων του χοιρείου είδους καταγωγής Λετονίας.  Άρθρο 5  Η παρούσα απόφαση αρχίζει να εφαρμόζεται την εξηκοστή ημέρα από την κοινοποίησή της στα κράτη μέλη.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 29 Ιανουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 302 της 31. 12. 1972, σ. 28.(2) ΕΕ αριθ. L 173 της 27. 6. 1992, σ. 13.(3) ΕΕ αριθ. L 268 της 24. 9. 1991, σ. 56.(4) ΕΕ αριθ. L 243 της 25. 8. 1992, σ. 27.(5) ΕΕ αριθ. L 146 της 14. 6. 1979, σ. 15.(6) ΕΕ αριθ. L 96 της 17. 4.  1991, σ. 1.   ΠΑΡΑΡΤΗΜΑ Α   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια βοοειδή αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα   (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα της ιδίας κατηγορίας - αναπαραγωγής ή απόδοσης - μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να  συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή) Αριθ.: .  Χώρα εξαγωγής: Λετονία Υπουργείο: .  Αρμόδια εκδούσα αρχή: .  Χώρα προορισμού: .  Σχετικό: .  (Ενδεχομένως) Σχετικό του πιστοποιητικού προστασίας των ζώων: .  I. Αριθμός ζώων: .  (Ολογράφως)  /* ΠΙΝΑΚΕΣ: δείτε Ε.Ε. */ III. Καταγωγή των ζώων Όνομα και διεύθυνση της (των) εκμετάλλευσης (εων) καταγωγής:.  .  .  IV. Προορισμός των ζώων Τα ζώα θα αποσταλούν από: .  (Τόπος φόρτωσης) στ .  (Τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .  (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα: .  .  Όνομα και διεύθυνση παραλήπτη: .  .  V. Υγειονομικές πληροφορίες Ο υπογραφόμενος επίσημος κτηνίατρος βεβαιώνω:  1. Ότι η Λετονία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα και κυανή γλώσσα- ότι δεν έχουν πραγματοποιηθεί  εμβολιασμοί για καμία από αυτές τις ασθένειες, κατά την διάρκεια των τελευταίων δώδεκα μηνών και ότι απογορεύεται η εισαγωγή εμβολιασμένων ζώων κατά του αφθώδους πυρετού.  2. Ότι τα ζώα που περιγράφονται στο πιστοποιητικό αυτό πληρούν τους ακόλουθους όρους:  α) - έχουν γεννηθεί στο έδαφος της Λετονίας όπου και έχουν παραμείνει από τη γέννησή τους ή - ότι εισήχθησαν, πριν από τουλάχιστον έξι μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι εξίσου  αυστηροί με τις σχετικές απαιτήσεις της οδηγίας 72/462/ΕΟΚ του Συμβουλίου, συμπεριλαμβανομένων και οιωνδήποτε συμπληρωματικών αποφάσεων- (Διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού- δ) προέρχονται από αγέλες οι οποίες δεν υπόκεινται σε περιορισμό δυνάμει της νομοθεσίας της Λετονίας για την εξάλειψη της φυματίωσης,  - ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών- (Να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων) ε) προέρχονται από αγέλες οι οποίες δεν υπόκεινται σε περιορισμό δυνάμει της νομοθεσίας της Λετονίας για την εξάλειψη της βρουκέλλωσης,  - κατά την δοκιμασία οροσυγκόλλησης που διεξάχθηκε εντός της προθεσμίας 30 ημερών διαπιστώθηκε πληθυσμός βρουκέλλας χαμηλότερος των 30 IU/ml,  - δεν έχουν εμβολιασθεί κατά της βρουκέλλωσης- (Να μην ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των δώδεκα μηνών ή για αρσενικά ευνουχισμένα ζώα κάθε ηλικίας) στ) - προέρχονται από αγέλες για τις οποίες οι κτηνιατρικές αρχές της Λετονίας έχουν δηλώσει ότι είναι απαλλαγμένες από ενζωοτική λεύκωση των βοοειδών όπως ορίζεται στο παράρτημα Γ της απόφασης 93/181/ΕΟΚ της Επιτροπής και έχουν υποβληθεί, εντός της  προθεσμίας των 30 ημερών και με αρνητικό αποτέλεσμα, σε ατομική δοκιμασία ενζωοτικής λεύκωσης των βοοειδών ή - προορίζονται για παραγωγή βοείου κρέατος, είναι ηλικίας κάτω των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και για τις οποίες δεν υπάρχει καμία ένδειξη για την  παρουσία της ασθένειας αυτής κατά τα τελευταία δύο χρόνια και φέρουν σύμβαση όπως ορίζεται στο παράρτημα Δ της απόφασης 93/181/ΕΟΚ- (Διαγράψτε ανάλογα με την κατηγορία ζώου στο οποίο αναφέρεται το παρόν πιστοποιητικό) ζ) δεν παρουσιάζουν κλινικές ενδείξεις μαστίτιδας και από την ανάλυση (και δεύτερη ενδεχομένως ανάλυση) του γάλακτος που διεξήχθη εντός της προβλεπομένης προθεσμίας των 30 ημερών σύμφωνα με το παράρτημα Δ της οδηγίας 64/432/ΕΟΚ του Συμβουλίου, δεν  διαπιστώθηκε χαρακτηριστική φλεγμονή ούτε συγκεκριμένος παθογόνος μικροοργανισμός ή, ειδικότερα κατά τη δεύτερη ανάλυση, η παρουσία αντιβιοτικού- (Να συμπληρωθεί μόνο εφόσον το πιστοποιητικό εκδίδεται για γαλακτοφόρες αγελάδες) η) δεν πρόκειτα για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- θ) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής, διαμέτρου 20 χιλιομέτρων, στην οποία, σύμφωνα με επίσημα στοιχεία των κτηνιατρικών  αρχών της Λετονίας, δεν έχει διαπιστωθεί, κατά τις τελευταίες 30 ημέρες κρούσμα αφθώδους πυρετού- ι) προέρχονται από εκμεταλλεύσεις στις οποίες δεν διαπιστώθηκαν κρούσματα:  - άνθρακα κατά τις τελευταίες 30 ημέρες,  - βρουκέλλωση κατά τους τελευταίους δώδεκα μήνες,  - φυματίωση κατά τους τελευταίους έξι μήνες,  - λύσσας κατά τους τελευταίους έξι μήνες- κ) υποβλήθηκαν με αρνητικό αποτέλεσμα στην (στις) ακόλουθη(ες) δοκιμασία(ες) και σύμφωνα με τις ακόλουθες εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 93/181/ΕΟΚ .- (Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής) λ) ευρίσκοντο διαρκώς απομονωμένα, σύμφωνα με τις προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την  ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό- μ) δεν χορηγήθηκαν στα προς εξαγωγή ζώα θυρεοστατικές, οιστρογόνες, ανδρογόνες ή γεσταγόνες ουσίες για λόγους πάχυνσης- ν) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά και φορτώθηκαν στ .  (Όνομα τόπου φότωσης, διαγράψτε εάν δεν ισχύει) και μέχρι να αποσταλούν στην επικράτεια της Ευρωπαϊκής Κοινότητας δεν ήρθαν σε επαφή με δίχηλα εκτός των βοοειδών που πληρούν τις απαιτήσεις της απόφασης 93/181/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο  περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Λετονίας, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- ο) όλα τα μεταφορικά οχήματα και εμπορευματοκιβώτια στα οποία φορτώθηκαν είναι σύμφωνα με τις διεθνείς προδιαγραφές για τη μεταφορά ζώντων ζώων, είχαν προγηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί  έτσι, ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλα τα σημεία φόρτωσης από τα οποία τα ζώα  έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης . στις .  .(Υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Λετονίας του οποίου το όνομα και τις σχετικές πληροφορίες περιλαμβάνονται στου κατάλογο, που υποβάλλουν στην Ευρωπαϊκή Επιτροπή οι εθνικές  κτηνιατρικές αρχές της Λετονίας, των κτηνιάτρων που εξουσιοδοτούνται να πιστοποιούν τα ζωντανά ζώα για εξαγωγή προς την Ευρωπαϊκή Κοινότητα) (σφραγίδα) (1) .  (Ονοματεπώνυμο με κεφαλαία στοιχεία, τυπικά προσόντα και τίτλοι) (1) Με μελάνη χρώματος άλλου πλην του μαύρου.   ΠΑΡΑΡΤΗΜΑ Β   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια βοοειδή προς σφαγή που προορίζονται να αποσταλούν στην Ευρωπαϊκή Οικονομική Κοινότητα   (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό, τα οποία με την άφιξη στο κράτος μέλος προορισμού οδηγούνται  αμέσως και απευθείας σε σφαγείο και τα οποία πρόκειται να σφαγούν το αργότερο εντός πέντε εργάσιμων ημερών από την ημερομηνία εισόδου τους, σύμφωνα με το άρθρο 13 της οδηγίας 72/462/ΕΟΚ του Συμβουλίου. Πρέπει να συμπληρώνεται κατά την ημερομηνία  φόρτωσης και όλες οι σχετικές προθεσμίες λήγουν κατά την ημερομηνία αυτή) Αριθ.: .  Χώρα εξαγωγής: Λετονία Υπουργείο: .  Αρμόδια εκδούσα αρχή: .  Χώρα προορισμού: .  Σχετικό: .  (Ενδεχομένως) Σχετικό του πιστοποιητικού προστασίας των ζώων: .  I. Αριθμός ζώων: .  (Ολογράφως)  /* ΠΙΝΑΚΕΣ: δείτε Ε.Ε. */ ΙΙΙ. Καταγωγή των ζώων Όνομα και διεύθυνση της (των) εκμετάλλευσης(εων) καταγωγής: .  .  .  IV. Προορισμός των ζώων Τα ζώα θα αποσταλούν από: .  (Τόπος φόρτωσης) στ .  (Τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .  (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα: .  .  Όνομα και διεύθυνση παραλήπτη: .  .  V. Υγειονομικές πληροφορίες Ο κάτωθι υπογραφόμενος επίσημος κτηνίατρος βεβαιώνω:  1. Ότι η Λετονία είναι απαλλαγμένη, κατά τους τελευταίους 24 μήνες, από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα, και κυανή γλώσσα- ότι δεν έχουν πραγματοποιηθεί  εμβολιασμοί για καμία από αυτές τις ασθένειες, κατά τη διάρκεια των δώδεκα τελευταίων μηνών και ότι έχει απαγορευθεί η εισαγωγή εμβολιασμένων ζώων κατά του αφθώδους πυρετού.  2. Ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:  α) - γεννήθηκαν στο έδαφος της Λετονίας όπου έχουν παραμείνει από τη γέννησή τους,  - έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον όσο αυστηροί όσο και οι σχετικές προϋποθέσεις της οδηγίας 72/462/ΕΟΚ, συμπεριλαμβανομένων και οιωνδήποτε συμπληρωματικών αποφάσεων- (Διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού- δ) προέρχονται από αγέλες οι οποίες δεν υπόκεινται σε περιορισμό δυνάμει της νομοθεσίας της Λετονίας για την εξάλειψη της φυματίωσης,  - ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών- (Να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων) ε) προέρχονται από αγέλες οι οποίες δεν υπόκεινται σε περιορισμό δυνάμει της νομοθεσίας της Λετονίας για την εξάλειψη της βρουκέλλωσης,  - δεν έχουν εμβολιασθεί κατά της βρουκέλλωσης- στ) προέρχονται από αγέλες οι οποίες περιλαμβάνονται σε εθνικό πρόγραμμα για την εξάλειψη της ενζωοτικής λεύκωσης των βοοειδών- ζ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- η) παρέμειναν τις τελευταίες 30 ημέρες ή από τη γέννησή τους εάν είναι νεώτερα των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της  Λετονίας, δεν έχει διαπιστωθεί, κατά τις τελευταίες 30 ημέρες κρούσμα αφθώδους πυρετού- θ) προέρχονται από εκμεταλλεύσεις στις οποίες δεν έχουν παρουσιασθεί ενδείξεις άνθρακα κατά τις τελευταίες 30 ημέρες- ι) έχουν υποβληθεί με αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 93/181/ΕΟΚ της Επιτροπής:  .- (Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής) κ) ευρίσκοντο διαρκώς απομονωμένα, σύμφωνα με προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την ημερομηνία  εφαρμογής της πρώτης από τις δοκιμασίες που αναφέρονται στο παρόν πιστοποιητικό- λ) δεν χορηγήθηκαν στα προς εξαγωγή ζώα θυρεοστατικές, οιστρογόνες, ανδρογόνες ή γεσταγόνες ουσίες για λόγους πάχυνσης- μ) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά και φορτώθηκαν στ .  (Όνομα του τόπου φόρτωσης, διαγράψτε εάν δεν ισχύει) και μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα εκτός των βοοειδών που πληρούν τις απαιτήσεις της απόφασης 93/181/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο  περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Λετονίας, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- ν) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλα τα σημεία φόρτωσης από τα οποία τα ζώα  έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης.  . στις .  .(Υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Λετονίας του οποίου το όνομα και οι σχετικές πληροφορίες περιλαμβάνονται στον κατάλογο, που υποβάλλουν στην Ευρωπαϊκή Επιτροπή οι εθνικές  κτηνιατρικές αρχές της Λετονίας, των κτηνιάτρων που εξουσιοδοτούνται να πιστοποιούν τα ζωντανά ζώα για εξαγωγή προς την Ευρωπαϊκή Κοινότητα) (σφραγίδα) (1) .  (Ονοματεπώνυμο με κεφαλαία στοιχεία, τυπικά προσόντα και τίτλοι) (1) Με μελάνη χρώματος άλλου πλην του μαύρου.   ΠΑΡΑΡΤΗΜΑ Γ   ΑΓΕΛΕΣ ΚΑΙ ΠΕΡΙΦΕΡΕΙΕΣ ΑΠΑΛΛΑΓΜΕΝΕΣ ΕΝΖΩΟΤΙΚΗΣ ΛΕΥΚΩΣΗΣ ΤΩΝ ΒΟΟΕΙΔΩΝ   1. Μία αγέλη θεωρείται απαλλαγμένη ενζωοοτικής λεύκωσης των βοοειδών όταν:  α) i) δεν υπάρχει καμία ένδειξη για την παρουσί&{ και ii) έχει υποβληθεί και παρουσίασε αρνητικό αποτέλεσμα σε δύο δοκιμασίες για αγέλες για τη διαπίστωση της ενζωοτικής λεύκωσης των βοοειδών σε διάστημα τουλάχιστον τεσσάρων και όχι πάνω από δώδεκα μήνες, ενώ κάθε δοκιμασία για την αγέλη αποτελείται από  μία από τις ορολογικές δοκιμασίες που περιγράφονται στο παράρτημα Ι της απόφασης 91/189/ΕΟΚ της Επιτροπής που ισχύει για όλα τα βοοειδή στην αγέλη ηλικίας των 24 μηνών κατά την μερομηνία της δοκιμασίας- β) η περιφέρεια στην οποία βρίσκεται θεωρείται περιφέρεια απαλλαγμένη ενζωοτικής λεύκωσης των βοοειδών, υπό τον όρο ότι το καθεστώς της αγέλης δεν έχει προς το παρόν ανασταλεί με βάση τους όρους του σημείου 5.  2. Μια περιφέρεια θεωρείται απαλλαγμένη ενζωοτικής λεύκωσης των βοοειδών όταν:  α) τουλάχιστον το 99,8 % των αγελών των βοοειδών έχει το καθεστώς "απαλλαγμένες ενζωοτικής λεύκωσης βοοειδών"- β) i) δεν υπάρχει καμία ένδειξη για την παρουσία της ενζωοτικής λεύκωσης των βοοειδών στην περιφέρεια για περίοδο τουλάχιστον τριών ετών και ii) όλες οι αγέλες των βοοειδών στην περιφέρεια έχουν υποβληθεί σε τουλάχιστον μία από τις δοκιμασίες για αγέλες όπως περιγράφεται στο σημείο 1 και iii) τουλάχιστον το 10 % των αγελών βοοειδών στην περιφέρεια, που έχει επιλεγεί τυχαία, έχει υποβληθεί και έχει παρουσιάσει αρνητικό αποτέλεσμα σε τουλάχιστον δύο δοκιμασίες για αγέλες όπως περιγράφεται στο σημείο 1.  3. Το καθεστώς μιας αγέλης διατηρείται απαλλαγμένο ενζωοτικής λεύκωσης των βοοειδών μέχρις ότου:  α) δεν υπάρχει καμία ένδειξη για την παρουσία ενζωοτικής λεύκωσης των βοοειδών στην αγέλη και β) όλα τα βοοειδή της αγέλης γεννήθηκαν σε αυτήν ή εισήχθησαν από αγέλες με καθεστώς "απαλλαγμένες ενζωοτικής λεύκωσης των βοοειδών" και γ) εντός τριών ετών από την ημερομηνία αναγνώρισης ως απαλλαγμένης της ενζωοτικής λεύκωσης των βοοειδών, και σε διαστήματα όχι μεγαλύτερα των τριών ετών έκτοτε, υποβάλλεται και παρουσίαζει αρνητικό αποτέλεσμα σε δοκιμασία για αγέλες όπως περιγράφεται  στο σημείο 1.  4. Μια περιφέρεια διατηρεί το καθεστώς της ως απαλλαγμένη ενζωοτικής λεύκωσης των βοοειδών εφ' όσον:  α) ετησίως, μέρος των αγελών της περιφέρειας, που επιλέγεται τυχαία και αρκεί για να αποδείξει, με ποσοστό εμπιστοσύνης 99 %, ότι δεν έχει μολυνθεί με ενζωοτική λεύκωση των βοοειδών περισσότερο απ' το 0,2 % των αγελών, υποβάλλεται σε δοκιμασία για  αγέλες όπως περιγράφεται στο σημείο 1 ή β) ετησίως, μέρος από τις αγέλες της περιφέρειας, αρκετό για να περιλάβει τουλάχιστον το 20 % των βοοειδών της περιφέρειας ηλικίας άνω των 24 μηνών, υποβάλλεται και παρουσιάζει αρνητικό αποτέλεσμα σε δοκιμασία για αγέλες όπως περιγράφεται στο σημείο 1.   5. Το καθεστώς αγέλης "απαλλαγμένης ενζωοτικής λεύκωσης των βοοειδών" αναστέλλεται όταν:  α) οι όροι που περιγράφονται στο σημείο 3 παύουν να ισχύουν,  ή β) ένα ή περισσότερα ζώα παρουσιάζουν θετικό αποτέλεσμα σε μία από τις ορολογικές δοκιμασίες που περιγράφονται στο παράρτημα Ι της απόφασης 91/189/ΕΟΚ.  6. Το καθεστώς περιφέρειας "απαλλαγμένης ενζωοτικής λεύκωσης των βοοειδών" αναστέλλεται όταν:  α) οι όροι που περιγράφονται στο σημείο 4 παύουν να ισχύουν ή β) η ενζωοτική λεύκωση των βοοειδών εντοπίζεται και επιβεβαιώνεται σε τουλάχιστον 0,2 % των αγελών βοοειδών στην περιφέρεια.  7. Το καθεστώς αγέλης "απαλλαγμένης ενζωοτικής λεύκωσης των βοοειδών" επαναφέρεται όταν:  α) οιοδήποτε ζώο αναπαραγωγής και, εάν πρόκειται για αγελάδα, ο απόγονός της στην αγέλη αποσύρθηκε υπό την επιτήρηση των κτηνιατρικών αρχών για σφαγή, εκτός εάν η αρμόδια αρχή χορηγήσει παρέκκλιση της απαίτησης για απόσυρση του απογόνου αγελάδας  αναπαραγωγής, εφόσον αποδεικνύεται ότι το(τα) ζώο(α) απομακρύνθηκε(αν) από την(τις) μητέρα(ες) του(τους) αμέσως μετά τη γέννηση και β) i) εάν η αναστολή προκύπτει από θετική δοκιμασία σε ένα μόνο ζώο, η αγέλη έχει υποβληθεί και έχει παρουσιάσει αρνητικό αποτέλεσμα και τουλάχιστον τρεις μήνες μετά την απόσυρση που αναφέρεται στην παράγραφο 7 στοιχείο α) σε δοκιμασία για αγέλη όπως  περιγράφεται στο σημείο 1 ή ii) εάν η αναστολή προκύπτει από θετική δοκιμασία σε περισσότερα από ένα ζώα, η αγέλη έχει υποβληθεί σε δύο δοκιμασίες για αγέλη όπως περιγράφεται στο σημείο 1, η πρώτη πραγματοποιήθηκε τουλάχιστον τρεις μήνες μετά την απόσυρση που αναφέρεται στο σημείο  7 στοιχείο α) και η δεύτερη τουλάχιστον τέσσερις ή πάνω από δώδεκα μήνες μετά, και οι δοκιμασίες περιλαμβάνουν οιοδήποτε απόγονο αγελάδας αναπαραγωγής που παραμένει στην αγέλη με βάση την παρέκκλιση που αναφέρεται στο σημείο 7 στοιχείο α) χωρίς να  λαμβάνεται υπόψη η ηλικία τους κατά την ημερομηνία της δοκιμασίας,  και γ) έχει διεξαχθεί επιζωοτική έρευνα σε όλες τις αγέλες που έχουν επιζωοτική σχέση με τη μολυσμένη αγέλη.  8. Το καθεστώς περιφέρειας "απαλλαγμένης ενζωοτικής λεύκωσης των βοοειδών" επαναφέρεται όταν:  α) τουλάχιστον το 99,8 % των αγελών βοοειδών στην περιφέρεια έχει το καθεστώς "απαλλαγμένη ενζωοτικής λεύκωσης των βοοειδών" και β) τουλάχιστον το 20 % των αγελών βοοειδών στην περιφέρεια έχει υποβληθεί και έχει παρουσιάσει αρνητικό αποτέλεσμα σε δύο δοκιμασίες για αγέλες όπως περιγράφεται στο σημείο 1 σε διάστημα τουλάχιστον τεσσάρων και όχι περισσοτέρων των δώδεκα μηνών.   ΠΑΡΑΡΤΗΜΑ Δ   Σήμα που τίθεται στα βοοειδή κατ' εφαρμογή του άρθρου 1 παράγραφος 4 στοιχείο β)   Μόνιμο σήμα, με τις κάτωθι διαστάσεις τίθεται και είναι ορατό σε τουλάχιστον δύο μέρη των οπισθίων τεταρτημορίων κάθε ζώου με την τεχνική που αποκαλείται "ψυχρή σήμανση".